《斗洞避暑伍道翼园林》
明代·何绛

閒园半亩倚江隈，尽日潮声相往来。石路转经花下入，柴门先见浪中开。

数行疏雨侵书幌，五月微寒入酒杯。世上炎蒸何处避，不妨潦倒醉佳醅。

作者简介：何绛，字不偕，号孟门，顺德人。明亡，乃自放废，徜徉罗浮、西樵山中。曾与陈恭尹渡铜鼓洋，访明遗臣，以图反清复明，无果而归。父殁后在家伺母，不复远出。其人论诗甚严，对陈恭尹、梁乐亭诗作有过赞许，但不喜屈大均诗，其诗作淡逸幽远，无悲怨壮愤意，著有《不去庐稿》。